Digues-me quines son les entitats d'aquest text:
El judici contra els membres de la Sindicatura del Primer d'Octubre no solament és una violació dels drets, sinó també una violació de la normalitat
Un grup de togats, advocats i juristes, formen dues fileres aplaudint un grup de companys seus que entren en un jutjat on s’enfrontaran a acusacions de caràcter polític. Aquesta és una imatge que recorde haver vist per primera vegada, personalment, a Ciutat del Cap, els anys finals de l’apartheid. I que he vist d’ençà d’aleshores, per televisió o en fotografies, en diversos llocs del planeta. A Turquia, en alguns països centreamericans, a Rússia, a Hong Kong aquesta setmana mateix, arran de la ràtzia que mena a la presó o a l’exili tots els dirigents demòcrates del país.
I en qualsevol lloc del món la imatge, per ella mateixa, sempre m’ha semblat perfectament estranya i insòlita. En tant que ciutadans individuals, els advocats, qualsevol advocat, pot haver d’anar a judici com a acusat, és clar. En la condició de ciutadans iguals davant la llei i per qüestions que no tinguen a veure amb l’exercici de la seua professió. Quan els veus entrar en grup, la cosa comença a sonar massa estranya. I quan els seus companys, entre els quals els degans que representen els col·legis professionals, es posen a la porta i els fan un passadís per encoratjar-los amb aplaudiments, aleshores tan sols es pot pensar que aquella persecució de què són objecte no pot ser sinó una violació greu. Una violació greu no únicament dels drets sinó d’una cosa més destructiva encara: una violació greu de la normalitat. Si, encara, l’acció intenta ser impedida per la policia, com va passar ahir i expliquem en aquest article, aleshores totes les alarmes es poden encendre sense contemplacions. No hauria de passar en cap democràcia que un grup d’advocats hagen de dir a un sergent que ells no pensen moure’s d’on són i que si volen que els facen fora a la força. I l’escena no passa a Ciutat del Cap, ni a Ànkara, ni a Hong Kong. Passa a Barcelona. El 2021.
Ciutat del Cap : Entitat_Geopolítica, Turquia : Entitat_Geopolítica, Rússia : Entitat_Geopolítica, Hong Kong : Entitat_Geopolítica, Ànkara : Entitat_Geopolítica, Barcelona : Entitat_Geopolítica, Sindicatura del Primer d'Octubre : organització